تورکییه، آوروپا پارلمانینین باریش بولاغی عملیاتی حاقین‌دا منیمسه‌دیگی توتومو تامامیله رد ائتدیگینی بیلدیردی.
خاریجی ایشلر باخانلیغیندان وئریله‌ن آچیقلامادا، آوروپا پارلمانینین، تورک سلاح‌لی گوجلرینین سوریه‌نین قوزئیینده‌کی بؤلوجو ترور هؤرگوتو یپگ/پ‌کاکایا قارشی یئریتدیگی باریش بولاغی عملیاتی حاقین‌دا منیمسه‌دیگی توتوم ایله باغلی آچیقلاما وئردی.
تروریستلری داواملی پارلمانین‌دا قبول ائد‌نلرین آلدیغی بو قرارین تورکییه‌نی تعجبلندیرمه‌دیگی قید ائدیله‌ن آچیقلامادا، عملیاتین اولوسلارآراسی حقوق اساسین‌دا ائدیلدیگی، یالنیز ترور هؤرگوتونون هدف آلیندیغی، مولکی وطنداشلارا ضرر گلمه‌مه‌سی اوچون هر جور تدبیرین حیاتا گئچیریلدیگی وورغولاندی.
آچیقلامادا، آیریجا بو عملیاتین مشروعیتینین، تورکییه‌نین آمریکا بیرلشمیش دؤولتلری و روسیا ایله ائتدیگی آنلاشمالارلا دا تسجیل ائدیلدیگی خاطیرلادیلدی.
آچیقلاما‌دا،
"بو گونه قدر دفعه‌لرجه اولوسلارآراسی توپلوما و ان یوکسک سویه‌ده خاریجی رسمی مخاطبلریمیزه وئردیگیمیز آچیقلامالارلا، آوروپا پارلمانی قرارین‌دا یئر آلان ادعالارین هامیسی اولجه طرفیمیزدن یالانلانمیش و یاخود لازیم اولان ایضاحات وئریلمیش‌دیر. آوروپا پارلمانی، بوتون بو آچیقلامالاریمیزا باخمایاراق، حقیقته اویغون اولمایان قرار قبول ائد‌رک، تورکییه‌یه قارشی اؤن یارغیلی و ساغ دویودان یوخسون توتوموندا اصرار ائتمیشدیر. سوریه‌دن گلن پ‌کاکا/پید/یپگ و داعش ترورو و یاسادیشی کؤچله مباریزه ائدن تورکییه ایله دایانیشما گؤسترمک یئرینه، بیر ترور هؤرگوتونون گوندمینه خیدمت ائتمه‌یه و اساس‌سیز ادعالارینا اعتبار ائتمه‌یه اوستونلوک وئرمیشدیر" ایفاده‌لرینه یئر وئریلدی.
باخانلیغین آچیقلاماسین‌دا، هئچ بیر گوج و هئچ بیر قرارین تورکییه‌نی اولوسال گوونلیگینی تامین ائتمک اوچون لازیم اولان آددیملاری آتماق‌دان چکیندیره‌بیلمه‌یه‌جگی ده قید ائدیلدی.
